شەفەق نیوز- علی دائی، ئاغاێ گوڵ دنیا و ئوستوورەێ تووپان ئێران، واریا وە دەوڵەت.
ئەوی وتگە: دنیا دیرێ وەرەو سەوزەو چگن دچوو باوجی ئیوە پەسا هەڕەشە ئەڕا کەفتن مەردم وە وەر لەفاو چوارم و وەرلەفەێ پەنجم پەتای کورونا دکەن.
ئی مورەبی نامدار تووپانە ک جاران دە بوندسلیکاێ ئاڵمانیش تووپان کردگە وتگە: یە فرە گەنە ک ئەوسا ک دتوانستن نواێ گه‌شتیاری کردن وڵاتوەندەێلە بگرن؛ نەگرتن ئێسەیش ک کارگەرەێلە نان شەو ئەڕایان نەماگە بخوەن؛ وە سنگەێ کورونا دیرن دەرانەێ دوکانەێلە دبەسن بێ یە ک ویرتان وە نان و کراماڵ و دەسخەرجی ئەوان ببێ.
عەلی دائی، دوماجار گەنجوورێ ئەڵتەژیاگە لە دەوڵەتیەێلە و وە بەێلەق و قەشمەرییەو وتگە: نام ئیوە ئەڕا ئی مودیرییەت کردنەێلتانە تا وە هەێ؛ دە دنیا دمینێ.
